mapQWIK NA - North America Zoomable Atlas için uygulama iPhone - indir iOS Henry Vaughan
Geliştirici: Henry Vaughan Bestem om te frack | Nuus24
LAASTE OPGEDATEER: 2013-05-19, 07:08
Artikels gelees: 236
Bestem om te frack
27 February 2013, 15:18
Jy met jou vleuel vlaktes gebarste-lip riviere klip rante, klub dassies en berge in skakerings van droog tot blou... Jy met jou vetmaak, heelmaak kruiebossies, potgooie blêrende, vretende lipafleklekker en traktemente van kambro, broes en KhoiSan-kooigoed vir hul pastore... Jy met jou naaldekoker grondpaaie en jou geheime afdraaie waar San en Khoi hul ‘ek was hier!’ teen rotsleie gelos het... Soos als en almal voor jou het jy ook in die oesmeester se visier beland. Hy het besluit om nie meer te draal’ie om die skalie uit te haal’ie Daar staan geskrywe: Vir die mens is dit bestem om een maal te leef en dan te sterf Daar staan ongeskrewe: Vir dier en plant is dit bestem om een maal te leef en dan te vrek. Maar jy, o skoonste onder skones. Vir jou, Karoo, is dit bestem Om een maal te leef en dan te frack